**Proces - verbal**

**al ședinței extraordinare a Consiliului Județean Vrancea**

**din data de 12 decembrie 2022**

In data de 12 decembrie 2022, la sediul Consiliului Județean Vrancea din Focșani, b-dul Dimitrie Cantemir nr. 1, a avut loc ședința extraordinara a Consiliului Județean Vrancea convocata prin Dispoziția președintelui consiliului județean nr. 425 din 8 decembrie 2022.

Cu îndeplinirea procedurilor legale în materie, lucrările ședinței au fost conduse de președintele Consiliului Județean Vrancea, domnul Cătălin Toma, care a precizat ca ședința se desfasoara prin platforma online de videoconferinta/teleconferinta Zoom, caracterul public al acesteia fiind asigurat prin publicarea pe site a minutei, imediat dupa sedinta, si prin transmiterea dezbaterilor online.

Cvorumul necesar pentru ca ședința sa fie legal constituita a fost întrunit, prezenți fiind 33 de aleși județeni din care - 32 de consilieri județeni din 32 de consilieri județeni în funcție, plus președintele consiliului județean.

In conformitate cu prevederile legale, președintele consiliului județean a dat cuvântul secretarului general al județului pentru a supune spre aprobare procesul-verbal al ședinței ordinare din data de 24 noiembrie 2022 si procesul-verbal al ședinței extraordinare din data de 29 noiembrie 2022.

**Fiind supuse votului plenului consiliului județean, ambele procese-verbale au fost aprobate in unanimitate, fără observații.**

**Președintele Consiliului Județean Vrancea, domnul Cătălin Toma,**  a precizat ca data limita de depunere a documentației in cadrul apelului competitiv COD MS-0212 este 20 decembrie 2022. Prin urmare, in vederea accesarii Programului Sanatate si rezilienta institutionala precum si a programului PNRR, componenta “Educatie”, este necesar sa fie adoptate in regim de urgenta actele administrative pentru ca documentatia aferenta sa fie incarcata pe platforma. Totodata, a mai mentionat ca si celelalte doua proiecte de hotarari trebuie urgent adoptate, asa cum s-a explicat in referatul de specialitate al fiecarui proiect.

**S-a trecut la prezentarea proiectelor de hotărâri înscrise pe ordinea de zi a ședinței:**

1. „ Aprobarea depunerii Proiectului ”SPITALUL JUDEȚEAN DE URGENȚĂ FOCȘANI – VRANCEA” și a cheltuielilor legate de proiect”

2. „Încheierea CONTRACTULUI DE PARTENERIAT pentru constituirea Consorțiului pentru învățământ dual în județul Vrancea”

3. “ Însușirea documentației cadastrale în vederea actualizării elementelor de identificare aferente imobilului Corp C10, situat în municipiul Focșani, strada Cuza-Vodă, numărul 56, aflat în domeniul public al Județului Vrancea”

4. „ Repartizarea pe unitati administrativ teritoriale din județul Vrancea a sumei de 595 mii lei încasata in plus fata de estimarea inițiala, reprezentând fond la dispoziția Consiliului Județean Vrancea constituit din cota de 6% din impozitul pe venit estimat a se incasa in anul 2022”.

**Fiind supus votului, proiectul ordinii de zi a fost adoptat in unanimitate.** (33 voturi ”pentru”)

**Președintele Consiliului Județean Vrancea, domnul Cătălin Toma**, a precizat ca sunt îndeplinite toate procedurile impuse de Codul Administrativ, proiectele înscrise pe ordinea de zi fiind însoțite de rapoartele compartimentelor de specialitate si de avizele comisiilor de specialitate, care au fost transmise prin posta electronica fiecărui consilier județean. A mai reamintit consilierilor județeni ca au obligația sa nu participe la adoptarea proiectelor de hotărâri in care ar putea fi in conflict de interese.

Ulterior, s-a trecut la dezbaterea proiectelor de hotărâri.

**La punctul 1** proiectul privind „ Aprobarea depunerii Proiectului ”SPITALUL JUDEȚEAN DE URGENȚĂ FOCȘANI – VRANCEA” și a cheltuielilor legate de proiect”.

**Fiind supus votului, proiectul de hotărâre a fost adoptat in unanimitate.** (33 voturi ”*pentru*”)

**La punctul 2** proiectul privind „Încheierea CONTRACTULUI DE PARTENERIAT pentru constituirea Consorțiului pentru învățământ dual în județul Vrancea”.

**Președintele Consiliului Județean Vrancea, domnul Cătălin Toma**, a amintit ca forma contractului de parteneriat a suferit unele modificări care au fost transmise tuturor consilierilor județeni prin posta electronica.

**Domnul consilier județean Vasile Alexe** a precizat ca nu a reușit sa identifice care sunt condițiile prin care se poate face modificarea componenţei Consorţiului despre care se face vorbire in art.12 din contract.

**Președintele Consiliului Județean Vrancea, domnul Cătălin Toma**, a menționat ca termenul de depunere a documentației este 6 ianuarie, motiv pentru care se fac toate aceste demersuri pentru a se definitiva actele necesare. A mai precizat ca toate criteriile sunt cuprinse in documentația care a fost înaintata consilierilor județeni, subliniind ca lista partenerilor economici poate fi completata oricând. După obținerea finanțării, orice operator economic care va dori sa-si pună la dispoziția consorțiului spațiul economic sau experiența va putea deveni partener, cu respectarea procedurilor.

**Fiind supus votului, proiectul de hotărâre a fost adoptat in unanimitate.** (33 voturi ”pentru”)

**La punctul 3** proiectul privind “ Însușirea documentației cadastrale în vederea actualizării elementelor de identificare aferente imobilului Corp C10, situat în municipiul Focșani, strada Cuza-Vodă, numărul 56, aflat în domeniul public al Județului Vrancea”.

**Fiind supus votului, proiectul de hotărâre a fost adoptat in unanimitate.** (33 voturi ”pentru”)

**La punctul 4** proiectul privind „ Repartizarea pe unitati administrativ teritoriale din județul Vrancea a sumei de 595 mii lei încasata in plus fata de estimarea initiala, reprezentand fond la dispozitia Consiliului Județean Vrancea constituit din cota de 6% din impozitul pe venit estimat a se incasa in anul 2022”.

**Domnul consilier județean Vasile Alexe** a întrebat care a fost principiul care a stat la baza atribuirii sumelor.

**Președintele Consiliului Județean Vrancea, domnul Cătălin Toma**, a precizat ca aceste sume vor fi transferate direct din bugetul Administrației Județene a Finanțelor Publice Vrancea in bugetul UAT-urilor cărora le-au fost alocate. Fiind vorba de o suma relativ mica, s-a hotărât ca ea sa fie atribuita orașelor din județ si municipiului Adjud pentru cheltuielile curente.

**Fiind supus votului, proiectul de hotărâre a fost adoptat in unanimitate.** (33 voturi ”pentru”)

Epuizând-se punctele înscrise pe ordinea de zi, președintele consiliului județean a declarat închise lucrările ședinței extraordinare a Consiliului Județean Vrancea din 12 decembrie 2022.

**Președintele**

**Consiliului Județean Vrancea**

**Cătălin TOMA**

 **Secretar general al județului**

 **Raluca Dan**